जेनोसाइड का घिनौना सच सामने लाने का दावा किया,बोले- रोने के लिए तैयार हो जाएं
कश्मीर फाइल्स की दमदार सफलता के बाद विवेक अग्निहोत्री ने ‘कश्मीर फाइल्स:अनरीपोर्टेड’ की अनाउंसमेंट कर दी है। 19 जुलाई को सोशल मीडिया पोस्ट के जरिए डायरेक्टर ने खुद इस वेब सिरीज का ऐलान किया है। दरअसल ‘द कश्मीर फाइल्स’ बनाने के दौरान विवेक और उनकी
कश्मीर फाइल्स की दमदार सफलता के बाद विवेक अग्निहोत्री ने ‘कश्मीर फाइल्स:अनरीपोर्टेड’ की अनाउंसमेंट कर दी है। 19 जुलाई को सोशल मीडिया पोस्ट के जरिए डायरेक्टर ने खुद इस वेब सिरीज का ऐलान किया है। दरअसल ‘द कश्मीर फाइल्स’ बनाने के दौरान विवेक और उनकी टीम ने रिचर्स की थी। यह डॉक्यूमेंट्री वेब सिरीज उसी रिसर्च का हिस्सा है।
रोने के लिए तैयार हो जाएं- विवेक अग्निहोत्री 
विवेक ने ट्विटर पर ‘द कश्मीर फाइल्स अनरिपोर्टेड’ का एक छोटा ट्रेलर शेयर करते हुए लिखा- ‘इस जेनोसाइड को झूठ बताने वाले लोगों, आतंकवाद के समर्थकों और भारत के दुश्मनों ने द कश्मीर फाइल्स पर सवाल उठाए थे।अब आपके लिए लेकर आए हैं कश्मीर में हिंदुओं के नरसंहार का वो कड़वा सच, जिस पर एक बुरी मानसिकता वाला ही उंगली उठा सकता है। कश्मीर अनरिपोर्टेड..जल्द ही, रोने के लिए तैयार हो जाएं।’
वेब सिरीज के ट्रेलर की शुरुआत ‘द कश्मीर फाइल्स’ के सीन से होती है, जिसमें हमें अनुपम खेर की झलक देखने को मिलती है। वहीं सीन्स में 1980 के दशक में कश्मीर घाटी के रियल फुटेज भी दिखाए गए हैं।
फैंस ने सिरीज को ट्विटर पर रिलीज करने की बात कही 
सोशल मीडिया पर ‘द कश्मीर फाइल्स: अनरिपोर्टेड’ की अनाउंसमेंट को मिक्स रिस्पॉन्स देखने को मिल रहा है। एक तरफ फैंस वेब सीरीज के लिए एक्साइटेड हो रहे हैं, तो वहीं कई ऐसे लोग भी हैं, जो कश्मीर फाइल्स की तरह ही इसे भी क्रिटिसाइज कर रहे हैं।
लोगों कमेंट सेक्शन में सवाल कर रहे हैं कि आखिर फिल्म कब रिलीज हो रही है? वहीं कुछ लोगों ने विवेक से इस सीरीज को ट्विटर पर रिलीज करने की मांग की है। एक फैन ने कहा- मुझे लगता है कि यह हर इंडियन को देखना चाहिए। दूसरे फैन ने लिखा- अब समय आ गया है कि हम पीड़ितों से सच्चाई सुनें। तीसरे फैन ने लिखा- आपकी इस सीरीज का दिलचस्पी से इंतजार रहेगा।
द कश्मीर फाइल्स ने किया 340 करोड़ का कलेक्शन
द कश्मीर फाइल्स 1990 में कश्मीर विद्रोह के दौरान कश्मीरी पंडितों पर की गई दर्दनाक टॉर्चर की कहानी बताती है। 2022 में फिल्म ने तकरीबन 340 करोड़ का कलेक्शन किया था। साथ ही फिल्म कई राज्यों में टैक्स फ्री किया गया था।